ขออนุญาตถามนะคะ พ่อเป็นวัณโรคกระดูก รักษาโดยการผ่าตัดและดูดหนองออกเรียบร้อย ตอนนี้ไม่ปวดอะไร แต่ผลเลือดยังไม่ดีขึ้นค่ะ ทานยาวัณโรคมาประมาณ18เดือนแล้วค่ะ ตอนนี้คุณให้หยุดทานยาวัณโรค แต่ผลเลือดยังไม่ดีขึ้น ก็เลยอยากทราบวิธีการดูแบพ่อให้ผลเลือกดีขึ้นค่ะ มีวิธีการดูแลอย่างไรคะ ทานอะไรได้บ้างหรือไม่ได้บ้างคะ ปล.คุณบอกว่าอีก3เดืเนข้างหน้าถ้าผลเลือดไม่ดีขึ้นจะให้กลับมาทานยาวัณโรคอีกครั้งค่ะเพื่อป้องกันการกลับมาของโรควัณโรคค่ะ
สวัสดีค่ะ วัณโรคคือการติดเชื้อแบคทีเรียชนิดหนึ่งในร่างกาย ซึ่งเกิดได้กับอวัยวะหลายๆส่วนที่พบบ่อยที่สุดคือบริเวณทางเดินหายใจคือวัณโรคที่ปอด แต่วัณโรคยังเกิดกับเนื้อเยื่ออ่อนในร่างกาย หรือกระดูกได้โดยวัณโรคที่กระดูก อาการคือ ปวดและกดเจ็บบริเวณที่เป็น มีอ่อนแรงหรือชาได้หากมีการทำลายเส้นประสาทบริเวณดังกล่าว อาการโดยรวมอาจจะมีอ่อนเพลีย เบื่ออาหาร น้ำหนักลดลง อาจมีไข้ต่ำๆ ช่วงเย็นได้การติดตามอาการว่าโรคหายหรือไม่นั้น อาจจะเป็นการทำเอ็กซเรย์คอมพิวเตอร์หรือเอ็กซเรย์กระดูกบริเวณที่เป็น ส่วนใหญ่ในวัณโรคจะไม่ได้ใช้ผลเลือดติดตามอาการ แต่อาจใช้ผลเลือดติดตามเรื่องผลข้างเคียงจากยาเช่นตับอักเสบแนะนำการรักษาตามแพทย์แนะนำ กินยาให้ครบ ถ้าเชื้อดื้อยา หรือโรคไม่หาย จะมีการปรับยาให้อย่างเหมาะสมโดยแพทย์ต่อไป การป้องกันการเป็นวัณโรคอาจทำได้ยาก แต่ให้หลีกเลี่ยงการไปที่ชุมชน ถ้าไปควรใส่หน้ากากอนามัยป้องกันการรับเชื้อโรค ซึ่งเชื้อวัณโรคจะติดต่อกันผ่านทางการหายใจ จึงติดได้ง่าย คนสูงอายุจะเป็นกลุ่มเสี่ยงติดเชื้อได้สูง